Mijovce

**Mijovce** je naselje u Poljanici, grad Vranje u Pčinjskom okrugu u Srbiji. Nalazi se na oko 5,5&nbsp;km severno od Vlasa. Prema popisu iz 2002. bilo je 67 stanovnika (prema popisu iz 1991. bilo je 95 stanovnika).

## Opis sela
Mijovce zauzima krajnji severozapadni deo Poljanice, a smešteno je između sela Dupeljevo na zapadu i Lalince na istoku. Do sela se najlakše stiže iz pravca Vlasa i Golemog Sela asfaltnim putem. U selu je krajnja autobuska stanica na liniji koja Poljanicu povezuje sa Vranjem. Moguć je prilaz iz pravca Leskovca i Vučja preko Kukavice ili nešto teže uz Veternicu, preko sela Vina, Barje i Gagince. Po suvom vremenu, terenskim vozilima, moguć je prilaz šumskim putem i sa zapada, preko Oruglice.

Selo je tipično planinsko, bez obzira ne relativno malu nadmorsku visinu, dosta pokriveno bukovom i hrastovom šumom. Samo je manji deo sela u klisurastom koritu na desnoj obali Veternice, a gro sela je na levoj obali, po stranama Ostroglavskog potoka i Mijovske reke i po kosi koja je između ovih dolina. Selo je razbijenog tipa, kao mahale mogu da se izdvoje Reka ili Mučinsko, Bara i Kruškar.

Do oslobođenja od Turaka 1878. godine u selu su živeli Arnauti koji su imali džamiju na mestu zvanom Kruškar. Srbi su se doselili iz sela Poljanice i okoline Vranja. Iz Mijakovca su doseljeni Markovići ( Stanko i Dimitrije); iz Golemog Sela - Nasta Cvetković, Pejkovići (Stojan, Stanislav i Milan), Stojkovići (Aleksa i Zdravko) , Stojko Jović, Stojanovići (Gorča, Mile i Ilija) , Anta Đorđević i Stevanovići (Jova i Ilija) ; iz Pčinje - Cvetkovići (Krsta i Tonča).

Stanovnici se bave ratarstvom, stočarstvom, drvosečom, proizvodnjom ćumura, sakupljanjem gljiva i šumskog voća. U selu je ambulanta, jedna od ukupno dve u Poljanici (druga je u Vlasu).

## Demografija
U naselju Mijovce živi 57 punoletnih stanovnika, a prosečna starost stanovništva iznosi 49,0 godina (46,9 kod muškaraca i 51,0 kod žena). U naselju ima 25 domaćinstava, a prosečan broj članova po domaćinstvu je 2,68.

Ovo naselje je u potpunosti naseljeno Srbima (prema popisu iz 2002. godine).

## Galerija slika

Datoteka:PogledNaMijovceSumanci.JPG|Panorama Mijovca.
Datoteka:PogledNaMijovce.JPG|Panorama Mijovca.
Datoteka:Bugarci.JPG|Mijovski Rid.
Datoteka:SkolaMijovce.jpg|Osnovna škola Mijovce
Datoteka:DupljanskaStaraKuca.jpg|Stara Dupljanska kuća
Datoteka:MijovceAmbulanta.JPG|Novo Mijovce: ambulanta, Slavko Kocin, Mančići,...
Datoteka:BoraStojanov.JPG|Bore Stojanov (Jovanović)
Datoteka:Pilistarci2.JPG|Pilištarci
Datoteka:Velkovci1.JPG|Velkovci
Datoteka:MijovskaReka.JPG|Mijovska reka
Datoteka:MijovskaRekaMost.JPG|Mijovska reka-most
Datoteka:PilistarskeVelkovskeLuke.JPG|Pilištarske i Velkovske Luke
Datoteka:MijovskaRekaOruglica.JPG|Korito Mijovske reke
Datoteka:Maljevi_pilištarske_valjavice.JPG|Pilištarska valjavica
Datoteka:PilistarskaVodenica1.JPG|Pilištarska vodenica
Datoteka:PilistarskaVada.JPG|Pilištarska vada
Datoteka:VodopadPilistarskeVade.JPG|Vodopad na Pilištarskoj vadi


## Reference

## Literatura
* Rista T. Nikolić, Poljanica i Klisura, izdanje 1905. godine, strana 150.(Srpski etnografski zbornik, Beograd, knjiga IV, Srpska kraljevska akademija).

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia) 
* Gugl satelitska mapa (Maplandia)
* Plan naselja na mapi (Mapquest)